*****

ΚΑΝΟΝΙΣΜΟΣ (ΕΟΚ) αριθ. 174/87 ΤΗΣ ΕΠΙΤΡΟΠΗΣ

της 22ας Ιανουαρίου 1987

σχετικά με τον καθορισμό των ποσοστώσεων, για το έτος 1987, οι οποίες εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος των πουλερικών προέλευσης Ισπανίας, και σχετικά με ορισμένες λεπτομέρειες εφαρμογής τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται κατά τις συναλλαγές γεωργικών προϊόντων μεταξύ της Ισπανίας και της Πορτογαλίας (1), και ιδίως το άρθρο 13,

Εκτιμώντας:

ότι, λόγω ενός υλικού σφάλματος του οποίου η διάσταση εξετάζεται, η πράξη προσχώρησης δεν έχει προβλέψει την εφαρμογή ποσοτικών περιορισμών κατά την εισαγωγή στην Πορτογαλία προϊόντων της διάκρισης 04.05 Α 1 β) του κοινού δασμολογίου, προέλευσης Κοινότητας στη σύνθεσή της της 31ης Δεκεμβρίου 1985· ότι, κατά συνέπεια, τέτοιοι περιορισμοί δεν προβλέφθηκαν επίσης από τον κανονισμό (ΕΟΚ) αριθ. 3792/85 για τις εισαγωγές στην Πορτογαλία προέλευσης Ισπανίας· ότι, εν αναμονή της προαναφερθείσας διόρθωσης, ο κανονισμός (ΕΟΚ) αριθ. 619/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1996/86 (3), καθιέρωσε τέτοιους περιορισμούς στο πλαίσιο των μεταβατικών μέτρων μέχρι τις 31 Δεκεμβρίου 1987·

ότι οι αρχικές ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων στον τομέα των αυγών και του κρέατος των πουλερικών, προέλευσης Ισπανίας, καθορίστηκαν στο παράρτημα του κανονισμού (ΕΟΚ) αριθ. 619/86· ότι πρέπει να καθοριστούν οι ποσοστώσεις για το 1987 με την εφαρμογή του ελάχιστου αριθμού ετήσιας αύξησης του 10 % που προβλέπεται στο άρθρο 4 παράγραφος 4 στοιχείο α) του κανονισμού (ΕΟΚ) αριθ. 3792/85· ότι οι εν λόγω ποσοστώσεις προστίθενται σε αυτές που εφαρμόζονται, δυνάμει του άρθρου 269 της πράξης προσχώρησης, στις εισαγωγές προέλευσης Κοινότητας στη σύνθεσή της της 31ης Δεκεμβρίου 1985·

ότι πρέπει να θεσπιστούν λεπτομέρειες εφαρμογής ανάλογες με εκείνες που προβλέπονται από τον κανονισμό (ΕΟΚ) αριθ. 619/86·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσοστώσεις που μπορεί να εφαρμόσει η Δημοκρατία της Πορτογαλίας, κατά το 1987, κατά την εισαγωγή ορισμένων προϊόντων στον τομέα των αυγών και του κρέατος των πουλερικών, προέλευσης Ισπανίας, καθορίζονται όπως αναφέρεται στο παράρτημα.

Άρθρο 2

Με την επιφύλαξη των διατάξεων του παρόντος κανονισμού, τα άρθρα 3 και 4 του κανονισμού (ΕΟΚ) αριθ. 619/86 εφαρμόζονται στις ποσοστώσεις που προβλέπονται στο άρθρο 1 του παρόντος κανονισμού. Ωστόσο, καταργείται το δεύτερο εδάφιο του άρθρου 3 του εν λόγω κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 367 της 31. 12. 1985, σ. 7.

(2) ΕΕ αριθ. L 58 της 1. 3. 1986, σ. 51.

(3) ΕΕ αριθ. L 171 της 28. 6. 1986, σ. 28.

ΠΑΡΑΡΤΗΜΑ

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Ποσόστωση

για το 1987

// // // // // // - 1 000 τεμάχια - // 01.05 // Πουλερικά ορνιθώνα, ζωντανά: // // // Α. Το καθένα με βάρος που δεν ξεπερνά τα 185 g, με την ονομασία «νεοσσοί»: // // // ex Ι. Γάλοι ή χήνες: // // // - Γάλοι // 164 // // ex ΙΙ. Άλλα: // // // - Κότες // 1 340 // 04.05 // Αυγά πτηνών και κρόκοι αυγών, νωπά, αποξεραμένα ή αλλιώς διατηρημένα, που περιέχουν ή όχι ζάχαρη: // // // Α. Αυγά με το τσόφλι τους, νωπά ή διατηρημένα: // // // Ι. Αυγά πουλερικών ορνιθώνα: // // // α) Αυγά για επώαση: // // // ex 1. Γάλων ή χηνών: // // // - Γάλων // 20 // // ex 2. Άλλα: // // // - Ορνίθων // 58 // // // - τόνοι - // // β) Άλλα // 487 // // //